ai4bharat/Pralekha huggingface dataset:
وزارت دفاع
آرمی وار کالج ، مؤ کی گولڈن جوبلی تقریبات
نئی دلّی ،02 اپریل / آرمی وار کالج  ، مؤ نے آج بھارتی فوج کے اہم تربیتی ادارے کے طور پر اپنے قیام کے 50 سال مکمل کرنے پر گولڈن جوبلی تقریبات کا انعقاد کی ۔ یہ کالج بھارتی فوج کا حکمتِ عملی کی تربیت دینے والا کالج ہے ، جو بھارتی مسلح افواج کے افسران اور دیگر دوست ملکوں کے افسران کو تربیت دینے کا ذمہ دار ہے ۔ یہ کالج جنگی حکمتِ عملی سکھانے کا ایک ممتاز ادارہ ہے ، جو جنگی حکمتِ عملی ، لاجسٹکس ، ہم عصر فوجی مطالعات اور فوجی ڈاکٹرائن میں بہتری کے لئے تحقیق کا کام انجام دیتا ہے ۔
آرمی وار کالج اپنی منفرد شناخت پر فخر کرتا ہے ، جس کا مقولہ ہے ، ‘ یدھیا کرِت نشچیا ’ ، جس کا مطلب ہے ، پختہ عزم کے ساتھ جنگ میں شامل ۔ 1971 ء میں اپنے آغاز کے بعد سے یہ کالج با معنی طور پر فوجی قیادت کے لئے آموزش او ر ترقی کی ایک فعال پرورش گاہ رہی ہے ۔ کالج منفرد افسران کی آماجگاہ رہا ہے ، جنہوں نے آزادی کے بعد سے بھارتی مسلح افواج میں کئے گئے تمام فوجی آپریشنوں میں ایک نہ مٹنے والا نشان چھوڑا ہے ۔
اے ڈبلیو سی کے کمانڈنٹ لیفٹننٹ جنرل وی سی سری نواس کی رہنمائی میں اصل تقریب کی ابتداء کے طور پر گولڈن جوبلی سائیکلو تھون، سیلنگ ریگاٹا ، دہائیوں کے دوران جنگ لڑنے کے طریقے میں ارتقاء کے موضوع پر ایک ویبینار سمیت کئی سرگرمیاں انجام دی گئیں ۔
تمام عہدوں اور ڈیفنس کے سوِل ملازمین سمیت سبھی لوگوں کے لئے ایک خصوصی سینک سمّیلن سے اے ڈبلیو سی کے کمانڈنٹ لیفٹننٹ جنرل وی ایس سری نواس نے خطاب کیا ۔ اپنے خطاب کے دوران کمانڈنٹ نے تمام عہدیداروں اور ڈیفنس کےسویلین کو اپنے فرائض انجام دینے میں پیشہ ورانہ مہارت کے اعلیٰ معیار قائم کرنے کے لئے مبارکباد دی ۔ انہوں نے اسی جذبے کے ساتھ اپنی ذمہ داریوں کی انجام دہی جاری رکھنے پر زور دیا ۔ کئی منتخب افراد کو اپنے شعبوں میں بہترین خدمات کے لئے ایوارڈ بھی دیئے گئے ۔
آرمی وار کالج میں آج صبح گلدائرہ نذر کرنے کی تقریب بھی منعقد کی گئی ۔ اے آر ٹی آر اے سی کے جی او سی اِن سی لیفٹننٹ جنرل راج شُکلا ، اے ڈبلیو سی کے کمانڈنٹ لیفٹننٹ جنرل وی ایس سری نواس ، ممتاز عہدیداروں ، اے ڈبلیو سی کے سابق کمانڈنٹ لیفٹننٹ جنرل دشینت سنگھ  اور لیفٹننٹ جنرل پی جی کامت  نے گلدائرہ نذر کیا ۔
تقریبات کا اختتام آرمی وار کالج پر ایک ای – بُک کے لانچ اور فرسٹ ڈے کور کا فوج کے سربراہ  جنرل ایم ایم نرونے کے ہاتھوں اجراء کے ساتھ ہوا ۔ اِس تاریخی موقع پر گولڈن جوبلی ٹرافی کی نقاب کشائی کی گئی ۔ سی او اے ایس نے اپنے پیغام میں کہا کہ آرمی وار کالج میں تربیت کا فلسفہ اپنے پس منظر میں ہم عصر اور جدید ہے اور مسلح افواج کی فعال ضروریات کو پورا کرنے کے لئے مسلسل آگے بڑھ رہا ہے ۔ کالج نے جدید دور کے تکش شیلہ کے طور پر اپنا شاندار ریکارڈ قائم کیا ہے ۔ ایسے میں ، جب کہ آرمی وار کالج اپنے سنہرے افق کی جانب گامزن ہے ، میں انہیں مستقبل کی تمام کوششوں میں کامیابی کی دعا دیتا ہوں ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔

U. No. 3302
(Visitor Counter : 141
امور داخلہ کی وزارت
وزارت داخلہ نے کووڈ-19 مثبت پائے جانے والے ملازمین کے سلسلے میں کمپنی کے چیف ایگزیکٹیو افسران کی قانونی ذمہ داری کےسلسلے میں صنعتی ایسوسی ایشنوں کے اندیشوں کی تردید کرتے ہوئے وضاحت پیش کی ہے
ایسی صنعتیں جو محدود کئے گئے زون کے باہر کے علاقوں میں واقع ہیں اور جنہیں 15؍اپریل 2020 سے قبل کام کرنے کی اجازت دی جا چکی ہے، اُنہیں حکام سے علیحدہ یا نئے اجازت نامے حاصل کرنے کی ضرورت نہیں ہے
(نئی دہلی، 24اپریل2020،وزارت داخلہ نے 15؍اپریل 2020 کو ایک احکام جاری کرکے کووڈ-19 سے نبردآزما ہونےکے سلسلے میں مربوط نظرثانی شدہ رہنما خطوط جاری کئے تھے، جن میں چند سرگرمیوں کو استثنائی کے زمرے میں رکھا گیا تھا یعنی ایسے علاقے، جو ہاٹ اسپاٹ یا محدود زون کے تحت نہ آتے ہوں، وہاں چند سرگرمیوں کو استثنائی کے تحت انجام دیئے جانے کی اجازت دی جا سکتی ہے۔

ان رہنما خطوط کے ساتھ کووڈ-19انتظام اور کام کاج کے معیاری ضوابط  کا اجراء بھی عمل میں آیا تھا تاکہ دفاتر، کام کاج کے مقامات، کارخانوں اور دیگر اداروں میں سماجی فاصلہ نیز صحت اور صفائی ستھرائی کے تحفظ کے اقدامات پر عمل کیا جا سکے۔ کام کاج کے مقامات اور صنعتی اور تجارتی اداروں کے لئے لازمی ہے کہ وہ ان رہنما خطوط پر عمل کریں اور صحت اور کنبہ بہبود کی وزارت کی جانب سے جاری کئے گئے ہیلتھ پروٹوکول اور معیارات کی پابندی کریں۔
رہنما خطوط کے معانی اخذ کرنے کے سلسلے میں کچھ اندیشے پائے گئے ہیں، جنہیں میڈیا میں کچھ کمپنیوں کی جانب سے نمایاں کیا گیا ہے۔ یہ وہ کمپنیاں ہیں، جہاں مینوفیکچرنگ سہولتیں دستیا ب ہیں۔
وزارت داخلہ نے تمام ریاستوں ؍ مرکز کے زیر انتظام علاقوں کے نام اپنے مواصلات میں درخواست کی ہے کہ صنعتی فیلڈ اداروں اور فیلڈ دفاتر کو لاک ڈاؤن کے ان اقدامات سے آگاہ کیا جائے، جن پر عمل کرنا اس وبائی مرض کی روک تھام کے لئے ضروری ہے۔ اس اطلاع نامے میں یہ بھی کہا گیا ہے کہ ان رہنما خطوط کا غلط استعمال کسی مینوفیکچرنگ ؍ کاروباری ادارے کی انتظامیہ کو ہراساں کرنے کے لئے نہیں کیا جانا چاہئے۔
۔۔۔۔۔۔۔۔۔۔۔
U-1990
نائب صدر جمہوریہ ہند کا سکریٹریٹ
بھارت کے آتم نربھر بننے کے مشن میں ’صنعتی قائدین‘ کا کردار ازحد اہمیت کا حامل ہے: نائب صدر جمہوریہ
نائب صدر جمہوریہ نے زرعی شعبہ میں نمو کو مہمیز کرنے کی صنعت کی ذمہ داری کو اجاگر کیا
نائب صدر جمہوریہ نے بھارت کے فعال اسٹارٹ اپ شعبے کی ستائش کی، کہا کہ بھارت کے انسانی وسائل کو دنیا بھر میں شناخت حاصل ہے
نائب صدر جمہوریہ جگدیپ دھنکر نے اے آئی ایم اے کے 49ویں قومی انتظام کاری اجلاس کا افتتاح کیا
نائب صدر جمہوریہ جناب جگدیپ دھنکر نے آج کاروباری اور صنعتی قائدین سے بھارت کے آتم نربھر بننے کے مشن میں ایک فعال کردار ادا کرنے کی اپیل کی۔ بھارتی صنعت کی قابلیت اور اثرانگیزی کے بارے میں اعتماد کا اظہار کرتے ہوئے، جناب دھنکر نے کہا کہ ’بھارت نے نئی صنعتوں، نئے روزگار، نئی برآمدات اور ترقی سے متعلق مسائل کے نئے حل پیدا کرکے اقتصادی نمو کو مہمیز کرنے کے لیے اپنی صنعت کار پیڑھی سے امیدیں وابستہ کر رکھی ہیں۔‘
نئی دہلی میں آل انڈیا مینجمنٹ ایسو سی ایشن  کے 49ویں قومی انتظامکاری اجلاس کے افتتاح کے موقع پر، نائب صدر جمہوریہ نے زور دیتے ہوئے کہا کہ صنعتی شعبے کے کاندھوں پر زرعی شعبے کی معیاری ترقی کو مہمیز کرنے کی ازحد اہم ذمہ داری بھی ہے۔ انہوں نے کہا کہ ’’اگر بھارتی کاشتکار ترقی کرتا ہے، تو بھارت ترقی کرےگا‘‘۔
ہنرمندی میں اضافہ اور ’’بھارتی صنعتوں اور افرادی قوت کو عالمی درجہ کا بنانے کے لیے‘‘ حکومت کے ذریعہ انجام دی گئیں مختلف پہل قدمیوں کو اجاگر کرتے ہوئے، نائب صدر جمہوریہ نے صنعتی شعبے سے جدید ترین ہنرمندیوں کے ساتھ افرادی قوت کو ترقی اور جدید کاری سے ہمکنار کرنے کی اپیل کی۔
بھارت کے اسٹارٹ اپ شعبے کو دنیا کا بہترین شعبہ قرار دیتے ہوئے، جناب دھنکر نے اپنا مشاہدہ پیش کرتے ہوئے بتایا کہ کیسے ’’ڈجیٹل صنعت کار چھوٹے قصبات اور دیہی علاقوں میں بھی نظر آنے لگے ہیں‘‘۔ انہوں نے مزید کہا کہ بھارت کے مالامال انسانی وسائل کو دنیا بھر میں شناخت حاصل ہے، اور یہ کہ عالمی سطح پر بھارت کے فائدہ میں زیادہ سے زیادہ اضافہ کرنے کے لیے انہیں مزید بہتر طور پر بروئے کار لانے کی ضرورت ہے۔
نائب صدر جمہوریہ نے کہا کہ بھارت دہائی کے آخر تک دنیا کی تین سب سے بڑی معیشتوں میں سے ایک بننے کے لیے تیار ہے۔ انہوں نے بتایا کہ کیسے حکومت کے ذریعہ منظم طریقہ سے متعارف کرائے گئے اصلاحات کے ایک سلسلے نے گذشتہ پانچ برسوں کے دوران ایز آف ڈوئنگ بزنس کو بہتر بنایا ہے۔
اس بات کا مشاہدہ کرتے ہوئے کہ جب حکمرانی کے ایک نظام میں ہر سطح پر شفافیت اور جوابدہی نظر آتی ہے تو جمہوریت اور معیشت کس طرح پروان چڑھتی ہے، انہوں نے بھارت کے شاندار ماضی کو ازسر نو حاصل کرنے کے لیے نظام میں اثرانگیزی اور مسابقت میں مزید بہتری لانے کی اپیل کی۔
نائب صدر جمہوریہ نے اس موقع پر فائنینس کمیشن آف انڈیا کے سابق چیئرمین جناب وجے کیلکر، آئی آر ایس جناب رمن کے گرگ، اور اے آئی ایم اے کے سابق صدر جناب ہرش پتی سنگھانیا کو اے آئی ایم اے کی فیلو شپ پیش کی۔ انہوں نے اس تقریب کے دوران اجلاس کے لیے ایک علامت بھی جاری کی۔ انہوں نے نمو کے لیے بھارت کے فائدے پر توجہ مرکوز کرنے اور کاروباری برادری کو قریب لانے میں اے آئی ایم اے کی کوششوں کی ستائش کی۔
اس تقریب کے دوران اے آئی ایم اے کے صدر سی کے رنگ ناتھن، اے آئی ایم اے کی ڈائرکٹر جنرل محترمہ ریکھا سیٹھی، اے آئی ایم اے کے نائب صدر جناب نکھل ساہنی اور دیگر معززین موجود تھے۔
عملے، عوامی شکایات اور پنشن کی وزارت
ریزروڈ عہدوں پر لیٹیریل انٹری کے اثرات
نئی دہلی،24 مارچ،2021 / مرکزی حکومت میں کچھ خاص سطحوں پر تازہ صلاحیتیں لانے اور افرادی قوت میں اضافہ کرنے کے دو مقاصد کے ساتھ یہ فیصلہ کیا گیا تھا کہ نشاندہی کی گئی وزارتوں / محکموں میں دس جوائنٹ سکریٹریز اور 40 ڈائریکٹرس / ڈپٹی سکریٹریز کی لیٹیریل بھرتی کانٹریکٹ پر یا ڈپیوٹیشن پر کی جائے ۔
اس فیصلے پر عمل کرتے ہوئے 2019 میں 8 جوائنٹ سکریٹریز کا تقرر کیا گیا۔ جن میں سے سات فی الحال اپنے عہدوں پر تعینات ہیں۔ اب یہ تجویز رکھی گئی ہے کہ تین جوائنٹ سکریٹری سطح کے عہدوں ڈائریکٹر کی سطح پر 27 عہدوں اور ڈپٹی سکریٹری سطح کے 13 عہدوں کو کانٹریکٹ / ڈیپیوٹیشن  کی بنیاد پر پر کیا جائے۔ مرکزی حکومت نے لیٹیرل بھرتی کے ذریعے مقرر کیے گئے افراد کے زمرے میں کوئی مرکزی اعداد و شمار برقرار نہیں رکھے جاتے۔
ہر وہ عہدہ جو پر کیا جا رہا ہے کسی نہ کسی خاص شعبے میں واحد عہدہ ہے اور امیدواروں کا تقرر یا تو کانٹریکٹ کی بنیاد پر کیا جائے گا یا ریاستی سرکاروں ، مرکز کے زیر انتظام علاقوں ، سرکاری شعبے کی کمپنیوں ، خود مختار اداروں ، قانونی اداروں ، یونیورسٹیوں وغیرہ سے ڈیپوٹیشن کی بنیاد پر کیا جانا ہے  جو اپنے اصل محکموں میں برقرار رہے گا۔ اسی طرح ایس سی ، ایس ٹی اور او بی سی کے ریزروڈ عہدوں میں بھی کسی طرح کی تخفیف کا کوئی سوال نہیں ہے۔
مرکزی وزیر مملکت آزادانہ چارج ، شمال مشرقی خطے کی ترقی ، وزیر اعظم کے دفتر ، عملے ، عوامی شکایات اور پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے سوالوں کے تحریری جواب میں یہ جانکاری آج لوک سبھا میں دی۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U –3023
(Visitor Counter : 73
امور داخلہ کی وزارت
سرحدی علاقہ ترقی پروگرام  پر عمل درآمد
نئی دہلی، 2 جولائی 2019، امور داخلہ کے وزیرمملکت جناب نتیہ آنند رائے نے ایک سوال کے تحریری جواب میں آج لوک سبھا کو بتایا کہ حکومت سرحدی علاقوں سے متصل 17 ریاستوں یعنی اروناچل پردیش، آسام، بہار، گجرات، ہماچل پردیش، جموں وکشمیر، منی پور، میگالیہ، میزورم، ناگا لینڈ، پنجاب، راجستھان، سکم، تریپورہ، اترپردیش، اتراکھنڈ اور مغربی بنگال کی ریاستی حکومتوں کی وساطت سے سرحدی علاقہ ترقیاتی پروگرام عمل درآمد کررہی ہیں۔مرکزی حکومت ان ریاستی حکومتوں کے لئے فنڈ جاری کردیا ہے جو اضلاع کے اعتبار سے اس معاملے میں رقم مختص کرتی ہے۔جیسے بی اے ڈی پی کے تحت اضلاع کی اعتبار سے جاری کی گئی رقم سے متعلق تفصیلات مرکزی سطح پر نہیں رکھی جاتی۔گزشتہ تین برسوں یعنی2016-17 سے 2018-19 کے دوران شمال مشرق 7 ریاستوں اور سکم سمیت17 ریاستوں کے لئے جاری کئے گئے فنڈ کی تفصیلات ذیل میں دی گئی ہے۔
کروڑ روپے میں
|
|
ریاست
|
|
2016-17
|
|
2017-18
|
|
2018-19
|
|
جاری کی گئی رقم
|
|
جاری کی گئی رقم
|
|
جاری کی گئی رقم
|
|
اروناچل پردیش
|
|
108.97
|
|
54.14
|
|
80.87
|
|
آسام
|
|
34.05
|
|
56.00
|
|
49.50
|
|
بہار
|
|
46.00
|
|
46.00
|
|
32.20
|
|
گجرات
|
|
38.00
|
|
31.72
|
|
56.23
|
|
ہماچل پردیش
|
|
31.00
|
|
35.00
|
|
25.95
|
|
جموں وکشمیر
|
|
190.39
|
|
198.89
|
|
84.00
|
|
منی پور
|
|
30.77
|
|
27.56
|
|
20.34
|
|
میگھالیہ
|
|
36.67
|
|
36.56
|
|
22.69
|
|
میزورم
|
|
46.00
|
|
46.00
|
|
32.20
|
|
ناگا لینڈ
|
|
32.15
|
|
40.04
|
|
33.96
|
|
پنجاب
|
|
27.98
|
|
28.00
|
|
33.08
|
|
راجستھان
|
|
123.72
|
|
116.00
|
|
81.20
|
|
سکم
|
|
25.00
|
|
28.01
|
|
27.50
|
|
تری پورہ
|
|
70.89
|
|
65.07
|
|
49.70
|
|
اترپردیش
|
|
38.00
|
|
38.00
|
|
26.60
|
|
اترا کھنڈ
|
|
27.08
|
|
31.00
|
|
29.20
|
|
مغربی بنگال
|
|
108.32
|
|
122.00
|
|
85.40
|
|
کل
|
|
1015.00
|
|
1100.00
|
|
770.62
ریاست آسام میں 8 ریاستوں یعنی دھبری، کچا، کریم نگر، کورا جھاڑ، بکا، چیرانگ، اود لگوڑی، جنوبی سلمارا، منکاچار کے28 سرحدی بلاکوں کا احاطہ کیا گیا ہے۔ ریاستی حکومت نے بی اے ڈی پی کے تحت عام طور پر اسکولوں کی عمارتوں، عوامی صحت مراکز، کمیونٹی سینٹرز، سڑکوں، راستوں، زمین دوز نالیوں اورپلوں، سماجی بنیادی ڈھانچے، پینے کے صاف پانی وغیرہ کی سہولیات کی تعمیر کے لئے فنڈ کو استعمال میں لائے ہیں۔
بی اے ڈی پی کے تحت سرحدوں کی حفاظت کرنے والی فورسیز کے لئے فنڈ جاری نہیں کئے جاتے۔ پھر بھی بارڈر گارڈنگ فورسیز، ضلع کے علاوہ ریاستی سطح کی کمیٹی کالازمی حصہ ہوتی ہیں۔ جو سرحد کی شناخت، جائزہ لگانے اور سرحد کی دفاعی تیز ترقیاتی نوعیت کی اسکیموں/ پروجیکٹوں کی سفارش کرتی ہے۔ بی جی ایف، وزارت داخلہ کی بااختیار کمیٹی کے کارکن بھی ہوتی ہے جو بی اے ڈی ایف کے سالانہ منصوبہ عملی کو منظوری بھی دیتی ہے۔
۔۔۔۔۔۔۔۔۔۔۔
U- 2751
(Visitor Counter : 66
وزارت آیوش
کووڈ-19 کی صورتحال سے نمٹنے کے لئے آیوش دخل اندازیوں پر مبنی
بین شعبہ جاتی مطالعات کا رسمی آغاز
نئی دہلی، 6 ؍مئی، 2020،آیوش کے وزیر جناب شری پدیسونائک اور وزیرصحت ڈاکٹر ہر ش وردھن نئی دلی میں کووڈ-19 کی صورتحال سے نمٹنے کے لئے مشترکہ طور پر 3آیوش پر مبنی مطالعات آج مشترکہ طور پر لانچ کریں گے۔
آیوش کی وزارت نے ملک میں آیوش نظام ادویہ کے تحت شفا خانہ مطالعات  کے توسط سے وبائی مرض سے نمٹنے کے لئے متعدد اقدامات کئے ہیں۔ وزارت ایسی آبادی کے سلسلے میں آیوش پر مبنی پروفلیکٹک دخل اندازیوں پر مبنی اثرات کا بھی مطالعہ کر رہی ہے، جنہیں اس وبائی مرض سے زیادہ خطرہ لاحق ہے۔ ساتھ ہی ساتھ کووڈ-19 کی روک تھام کےلئے آیوش کی جانب سے تجویز کئے گئے طریقوں اور آیوش اقدامات کو بھی اس سلسلے میں بروئے کار لا رہی ہے۔ آیوش کی وزارت نے یونیورسٹی گرانٹس کمیشن کے نائب چیئرمین ڈاکٹر بھوشن پٹوردھن کی قیادت میں ماہرین کا ایک گروپ تشکیل دیاہے، جس کا مقصد بین شعبہ جاتی آیوش تحقیق و ترقیات ٹاسک فورس فراہم کرنا ہے تاکہ مذکورہ پہل قدمیوں کے سلسلے میں حکمت عملیاں وضع کی جا سکیں اور انہیں فروغ دیا جا سکے۔
مذکورہ مطالعات کو رسمی طور پر 7مئی 2020 کو لانچ کیا جائے گا۔
1.آیوروید پر مبنی دخل اندازیوں سے مربوط شفا خانہ تحقیقات مطالعات کو پروفلیکسس کے طور پر کووڈ-19 کے سلسلے میں معیاری نگہداشت کے طور پر شامل کیا جائے گا۔ اس میں وزارت آیوش، صحت و کنبہ بہبود کی وزارت اور سائنس و ٹیکنالوجی کی وزارت مشترکہ طور پرشفاخانہ مطالعات انجام دے گی اور یہ کام آئی سی ایم آر کے تکنیکی تعاو ن کے سہارے، سائنٹفک اور صنعتی تحقیق کی کونسل کے توسط سے انجام پائے گا۔
بین شعبہ جاتی آیوش تحقیق و ترقیات ٹاسک فورس نے ملک بھر کے ممتاز اداروں کے ازحد مقتدر ماہرین کے ساتھ مل کر نظر ثانی اور مشاورتی عمل کے ذریعے شفا خانہ تحقیقاتی پروٹو کول وضع کیا ہے تاکہ کووڈ-19 کے مثبت معاملات کے سلسلے میں پروفلیکٹک مطالعات اور ایڈ آن دخل اندازیوں کا خاکہ وضع کیاجا سکے اور مختلف النوع دخل اندازیوں یعنی اشوگندھا، یشٹی مدھو، گڈوچی +پپالی اور جڑی بوٹی پر مبنی ایک مرکب  کا مطالعہ کیا جا سکے۔
الف.اشوگندھا ایس اے آر ایس –سی او وی-2 کے برخلاف سی پروفلیکسس کے طور پر کام کر سکتا ہے یعنی کووڈ-19 کے وبائی مرض کے دوران افزوں خطرات سے نمٹنے میں مددگار ثابت ہو سکتا ہے۔
ب.ہلکے سے لے کر اوسط کووڈ-19 کے وبائی مرض کے علاج میں معیاری نگہداشت کے طورپر اس آیوروید مرکب کی اثرانگیزی کو پرکھنا، اسےکسی جگہ پر بھی اوپن لیول کے ساتھ مساوی اثرانگیزی کے لئے پرکھا جا سکتا ہے اور یہ دیکھا جا سکتا ہے کہ یہ کس حد تک سرگرمی سے کنٹرو ل کر سکتا ہے۔
2.آیوش پر مبنی پروفلیکٹس دخل اندازیوں کے سلسلے میں آبادی پر مبنی دخل اندازی مطالعات: آیوش کی وزارت کووڈ-19 کی روک تھام کے سلسلے میں آیورویدک دخل اندازیوں کا مطالعہ آبادی کو بنیاد بنا کر کر رہی ہے۔ یعنی اس بات کا تعین کر رہی کہ ہائی رسک پاپولیشن کو لاحق ہونے والے چھوت کی روک تھام میں آیوروید کس حد تک کارآمد ثابت ہو سکتاہے۔
3.کووڈ-19 کی روک تھام کے کام میں آیوش سنجیونی اپلی کیشن پر مبنی مطالعات ، اثرات کا تجزیہ کرنے کی غرض سے انجام دیئے جا رہے ہیں۔ آیوش کی وزارت نے آیوش سنجیونی موبائل ایپ وضع کیا ہے تاکہ 5 ملین افراد کو نشان زد کر کے ڈاٹا فراہم کیا جا سکے۔ بنیادی متوقع مقاصد میں آیوش کےذریعے تجویز کردہ ادویہ کے استعمال اور اس کی قبولیت سے متعلق اعداد وشمار کا حصول، نیز آبادی کس حد تک ان اقدامات کو قبول کرتی ہے اور کووڈ-19کی روک تھام میں یہ کہاں تک مددگارثابت ہو سکتے ہیں، یہ تمام امور اس کے تحت شامل ہیں۔
بندرگاہوں، جہاز رانی اور آبی راستوں کی وزارت
جناب سربانند سونووال نے پلاٹینم جوبلی تقریب کے موقع پر مشہور ڈی ایچ ایس کنوئی کالج کا دورہ کیا
جناب سونووال نے کالج میں بنیادی ڈھانچے کو بہتر بنانے کے لیے تعاون کا یقین دلایا، آیوش کی ٹیم جلد ہی کالج کا دورہ کرے گی تاکہ احاطے میں ایک ہیلتھ ویلنس سنٹر  قائم کیا جا سکے
بندرگاہوں، جہاز رانی اور آبی گزرگاہوں اور آیوش کے مرکزی وزیر جناب سربانند سونووال نے آج آسام کے ڈبرو گڑھ میں کالج میں جاری پلاٹینم جوبلی تقریب کے ایک حصے کے طور پر مشہور ڈبرو گڑھ ہنومان بکس سورجمل کنوئی کالج کا دورہ کیا۔ دورے کے دوران، مرکزی وزیر نے علمی، کھیل اور ثقافتی موضوعات سمیت مختلف موضوعات پر طلبا کے ساتھ بات چیت کرتے ہوئے اپنی طالب علمی کی زندگی کی پرانی یادوں کو تازہ کیا۔
طلبا کے ساتھ بات چیت کرتے ہوئے جناب سونووال نے کالج کے کھیل کے میدان کو اپ گریڈ کرنے کے ساتھ ساتھ ایک نئے جمنازیم کی تعمیر کے لیے با معنی تعاون کرنے کی خواہش ظاہر کی۔ اپنے طالب علمی کے زمانے میں ’کنوئی کالج کے مضبوط آدمی‘ کے طور پر معروف وزیر موصوف نے بہترین نتائج کے لیے تعلیمی اور پیشہ ورانہ شعبوں میں اہداف حاصل کرتے ہوئے جسمانی تندرستی اور اچھی صحت کے کردار پر زور دیا۔ جناب سونووال نے یہ بھی کہا کہ کس طرح مادر علمی میں گزارے گئے ان کے دنوں نے ہمیشہ ان کی زندگی میں ایک اہم کردار ادا کیا ہے جیسا کہ یہ ان تمام شاندار سالوں کے دوران اس خطے کے طلبا کی زندگیوں کو تشکیل دیتا رہا ہے۔
اس موقع پر خطاب کرتے ہوئے، جناب سونووال نے کہا، ”آج ہمیں زندگی کے ہر پہلو میں سخت مقابلے کے لیے خود کو تیار کرنا ہے۔ ہمیں اپنے آپ کو ہر ممکن طریقے سے اپ گریڈ کرنا چاہیے تاکہ ہمارے طلبا ملک اور دنیا کے دیگر حصوں کے طلبا کے برابر مقام حاصل کر سکیں۔ جیسا کہ ہم وزیر اعظم نریندر مودی جی کی متحرک قیادت میں آتم نربھر بھارت بننے کی سمت میں کام کر رہے ہیں، ہمیں امرت کال کے دوران اپنی صلاحیتوں کو خود مختار بنانے کے لیے کوشش کرنی چاہیے۔ اس ادارے کی شاندار تاریخ کی تعمیر کرتے ہوئے، ہمیں آنے والے سالوں میں اس کے قد کو برقرار رکھنے اور بہتر بنانے کے لیے سخت محنت کرنی چاہیے۔ میں اپنے معزز اساتذہ سے درخواست کرتا ہوں کہ وہ اگلے 50 سالوں کے لیے ہمارے پیارے کنوئی کالج کے لیے ایک وژن تیار کریں کہ یہ خطے میں بہتر ماحولیات اور پائیدار ترقی کے لیے کس طرح تعاون، تعمیر، کمیونٹیز کو فعال کر سکتا اور انسانی زندگیوں کو تقویت بخش سکتا ہے۔“
صحت مند زندگی کے کردار پر روشنی ڈالتے ہوئے جناب سونووال نے مزید کہا، ”فطرت خدا کا عکس ہے۔ ہمیں فطرت کا احترام کرنا سیکھنا چاہیے اور فطرت کو قبول کرنے والے طرز زندگی کو اپنانا چاہیے۔ اگر ہم فطرت سے محبت کرتے ہیں، تو یہ بھی ہمیں واپس پیار دے گا۔ خوشگوار تعلقات کو برقرار رکھنے کے لیے، ہم آیوروید کے اپنے بھرپور ورثے کا سہارا لے سکتے ہیں جس نے یہ سکھایا ہے کہ کس طرح فطرت کے ساتھ اس دوستی نے صدیوں سے انسانی زندگیوں کو تقویت بخشنے میں مدد کی ہے۔ جب کہ پورا ہندوستان 23 اکتوبر کو آیوروید ڈے منا رہا ہے، میں آپ سب سے گزارش کرتا ہوں کہ اس ’ہر دن ہر گھر آیوروید‘ مہم میں شامل ہوں اور روزانہ کم از کم ایک گھنٹہ یوگا اور مراقبہ کی مشق کریں تاکہ بیہودہ طرز زندگی سے آزاد ہو کر صحت مند طرز زندگی حاصل کی جا سکے۔“
محنت اور روزگار کی وزارت
’’ہندوستان کا متحرک اسٹارٹ اپ ایکو سسٹم ملک کی کاروباری صلاحیتوں کا منہ بولتا ثبوت ہے‘‘ مرکزی وزیر بھوپیندر یادو
وزیر موصوف نے فالگنی نیر کو ای وائی انٹرپرینیور آف دی ایئر ایوارڈ 2021 عطا کیا
ماحولیات اور محنت اور روزگار کے مرکزی وزیر جناب بھوپیندر یادو نے منگل کی رات کو ای وائی انٹرپرینیور آف دی ایئر ایوارڈ 2021 ، نائیکا کی بانی فالگنی نیر کو پیش کیا، جنہوں نے اینٹوں اور مارٹر کی صنعت کو متاثر کرتے ہوئے ایک یونی کارن اسٹارٹ اپ بنایا۔ خوبصورتی کی مصنوعات فروخت کرنے کا ڈیجیٹل راستہ۔ محترمہ نیئر اب جون 2022 میں ای وائی ورلڈ انٹرپرینیور آف دی ایئر ایوارڈ میں ہندوستان کی نمائندگی کریں گی۔
ممبئی میں ایک تقریب میں ایوارڈ پیش کرتے ہوئے، مرکزی وزیر جناب بھوپیندر یادو نے کہا کہ "یہ دیکھ کر بہت اچھا لگا کہ اس سال ای وائی ایوارڈز میں 1.87 لاکھ کروڑ روپے کی مشترکہ آمدنی کے ساتھ 21 کمپنیاں فائنل دور میں پہنچی ہیں، جنہوں نے اجتماعی طور پر 2.6 لاکھ سے زیادہ لوگوں کو ملازمت فراہم کی ہے۔ یہ قوم کی کاروباری صلاحیتوں کا منہ بولتا ثبوت ہے۔
ہندوستان میں اسٹارٹ اپ سیکٹر کی ترقی پر روشنی ڈالتے ہوئے، جناب یادو نے بتایا کہ ’’ڈیموگرافک ڈیویڈنڈ پر سرمایہ کاری کرتے ہوئے اور اسٹارٹ اپ سسٹم کو فعال کرنے کے لیے حکومت کے اقدامات سے، ہندوستان کے نوجوانوں نے ملک کو دنیا میں ٹاپ 3 میں پہنچا دیا ہے‘‘۔وزیر موصوف نے بتایا کہ ہندوستان میں 94 یونیکورنز ہیں جن کی کل قیمت تقریباً 320 بلین امریکی ڈالر ہے۔ جناب یادو نے مزید کہا کہ غیر یقینی صورتحال کے دوران اور کووڈ 19 وبائی امراض کے دوران، ہندوستانی صنعت کاروں نے تبدیلیوں اور چیلنجوں سے نمٹنے کے لیے مضبوط لچک اور بہترین صلاحیت کا مظاہرہ کرنا جاری رکھا ہے۔
مرکزی وزیر نے بتایا کہ ایم ایس ایم ای کے کاروبار کو بڑھانے کے لیے حکومت نے 6,000 کروڑ روپے کے آر اے ایم پی  پروگرام کا اعلان کیا ہے۔ انہوں نے مزید کہا کہ پروگرام کے اہم شعبوں میں سے ایک خواتین کاروباریوں کی شرکت کو بڑھانا ہے۔ جناب یادو نے مزید کہا کہ 'جی فائیو کے ذریعے ڈیجیٹل شمولیت اور مصنوعی ذہانت اور بنیادی ڈھانچے جیسی ٹیکنالوجیز میں سرمایہ کاری پر توجہ مرکوز کرتے ہوئے ہماری حکومت کی طرف سے بنایا گیا ڈیجیٹل ماحولیاتی نظام پورے ملک میں انٹرپرینیورشپ کی ترقی کو مضبوط کرتا رہے گا۔
مرکزی وزیر جناب یادو اور وزیر مملکت برائے خزانہ ڈاکٹر بھاگوت کراڈ نے بھی 9 دیگر زمروں میں ایوارڈ پیش کئے۔ لارسن اینڈ ٹوبرو کے گروپ چیئرمین جناب اے ایم نائک کو لائف ٹائم اچیومنٹ ایوارڈ سے نوازا گیا۔ فاتحین کا انتخاب نامور بینکر جناب کے وی کامتھ کی صدارت میں نو رکنی جیوری نے کیا۔ ای وائی انٹرپرینیور ایوارڈز کا آغاز 1999 میں ہندوستان میں کاروباری جذبے کو بڑھانے اور کامیاب ہندوستانی کاروباریوں کی متاثر کن کہانیوں کو شیئر کرنے کے ساتھ کیا گیا تھا۔
حکومت ہند مختلف اسکیموں جیسے اسٹارٹ اپ انڈیا، اٹل انوویشن مشن، ای بز پورٹل، نیو جین انوویشن اور انٹرپرینیورشپ ڈیولپمنٹ سینٹر کے ساتھ ملک میں اختراعات اور انٹرپرینیورشپ کی ترقی میں فعال طور پر تعاون کر رہی ہے۔ صنعت اور اندرونی تجارت کے فروغ کے محکمے  نے 633 اضلاع میں پھیلی 55 صنعتوں کی نمائندگی کرنے والے 60 ہزار سے زیادہ اسٹارٹ اپس کو تسلیم کیا ہے جنہوں نے 2016 سے اب تک 6 لاکھ سے زیادہ ملازمتیں پیدا کی ہیں۔
وزارت خزانہ
سی جی ایس ٹی دہلی کے افسران نے 85 کروڑ روپے سے زیادہ کی جی ایس ٹی چوری میں 7 فرموں کے سنڈیکیٹ کا پردہ فاش کیا
ای وے بلوں کی گہری جانچ پڑتال کے ذریعے، سی جی ایس ٹی دہلی ایسٹ کمشنریٹ نے پانچ فرموں کے ایک سنڈیکیٹ کا پردہ فاش کیا جو اشیاء اور حدمات ٹیکس  کے جعلی ان پٹ ٹیکس کریڈٹ  کو حاصل کرنے اور استعمال کرنے میں مصروف تھیں۔
مزید تفتیش کے دوران یہ پتہ چلا کہ یہ سنڈیکیٹ دو اور اداروں کا استعمال کر رہا تھا، جن کے نام میسرز شری مہاویر انٹرنیشنل اور میسرز گریویٹی انٹرپرائززہیں۔ جی ایس ٹی، ریاست گجرات سے ایک اطلاع بھی موصول ہوئی کہ رجسٹریشن نمبر۔ DL8CAS5941 والی ایک کار کو جو ایک سنڈیکیٹ فرم میسرز بلیو واٹر ایکسپوٹریڈ پرائیویٹ لمیٹڈ کے نام پر رجسٹرڈ ہے، احمد آباد میں ان کے ذریعے روکا گیا۔ دہلی سے موندرا بندرگاہ تک برآمدی سامان کی مصنوعی نقل و حرکت دکھانے کے لیے ٹرکوں کے فاسٹ ٹیگ کار پر چسپاں کیے گئے تھے۔ فرضی سپلائی کے سلسلے میں ای وے بل میسرز شری مہاویر انٹرنیشنل نے جاری کیے تھے۔
10 مارچ 2022 کو میسرز شری مہاویر انٹرنیشنل کے مالک اور میسرز گریویٹی انٹرپرائزز میں پارٹنر جناب راکیش کمار جین کے رہائش گاہوں کی تلاشی لی گئی۔ جناب راکیش کمار جین نے اپنے ایک رضا کارانہ بیان میں اس بات کا اعتراف کیا کہ سامان کی حقیقی سپلائی کے بغیر کمپنیوں کے اس گروپ کی طرف سے رسیدیں وصول اور جاری کی گئی تھی۔
یہ واضح تھا کہ جنا راکیش کمار جین سامان کی حقیقی فراہمی کے بغیر جعلی رسیدوں اور ای وے بلوں پر جعلی آئی ٹی سی حاصل کرنے اور پاس کرنے کے لیے متعدد فرموں کا استعمال کر رہے تھے۔ اس طریقے سے چوری کی گئی جی ایس ٹی کی مقدار85 کروڑ روپے سے زیادہ ہے۔
لہذا، اُنہیں 10 مارچ 2022 کو سی جی ایس ٹی ایکٹ، 2017 کی دفعہ 132 اور  کے تحت بیان کردہ جرائم کے ارتکاب کے لیے گرفتار کیا گیا اور میٹروپولیٹن مجسٹریٹ پٹیالہ ہاؤس کورٹس، نئی دہلی کے سامنے پیش کیا گیا۔
سی جی ایس ٹی دہلی  کمشنریٹ کی تحقیقات کے ذریعہ اب تک سات فرموں، میسرز وائب ٹریڈیکس، میسرز پرائم مارک ایکسپوٹریڈ پرائیویٹ لمیٹڈ، میسرز بلیو واٹر ایکسپوٹریڈ انڈیا پرائیویٹ لمیٹڈ، میسرز ٹرانسگلوب ٹریڈیکس پرائیویٹ لمیٹڈ میسرز تروپتی اوورسیز، میسرز شری مہاویر انٹرنیشنل اینڈ میسرز گریویٹی انٹرپرائززکے جعلی آئی ٹی سی ریکیٹ کا پردہ فاش کیا جاچکا ہے۔ کیس کے سلسلے میں مزید تفتیش جاری ہے۔
اسٹیل کی وزارت
اسٹیل اور ری سائیکل کیا گیا مواد
اسٹیل کے مرکزی وزیر جناب رام چندر پرساد سنگھ نے آج لوک سبھا میں ایک تحریری جواب میں بتایا کہ ری سائیکل کئے گئے مواد مثلاً اسٹیل اسکریپ کےاستعمال سے تیار کیے جانے والے اسٹیل سے بہت کم اخراج ہوتا ہے جس کی بہت زیادہ ضرورت ہے۔ اسٹیل پلانٹوں کے اندر تیار ہونے والے اسٹیل اسکریپ کو طریقہ کار میں پوری طرح دوبارہ ری سائیکل کیا جاتا ہے۔ مختلف استعمال کرنے والوں اور ذرائع سے پیدا ہونے والے اسٹیل اسکریپ کو جمع کیا جاتا ہے، علیحدہ کیا جاتا ہے، اور سائز میں لایا جاتا ہے۔ اس کے بعد اسٹیل پروڈیوسر اسے استعمال کرسکتے ہیں۔
اسٹیل کے شعبے کے لئے اسٹیل اسکریپ کی دستیابی کو بڑھانے اور ری سائیکلنگ/سرکلر اکنامی کو فروغ دینے کے لیے درج ذیل اقدامات کیے گئے ہیں:-
اسٹیل کی وزارت نے مختلف ذرائع سے حاصل شدہ اسٹیل اسکریپ کی سائنسی پروسیسنگ کو یقینی بنانے کے لیے ایک اسٹیل اسکریپ ری سائیکلنگ پالیسی نوٹیفائی کی ہے تاکہ اسٹیل پروڈیوسرز کے لیے اسٹیل اسکریپ کی زیادہ مقدار دستیاب ہو۔
سڑک ٹرانسپورٹ اور شاہراہوں کی وزارت نے اپنی زندگی پوری کرچکی گاڑیوں کو بدلے جانے کو فروغ دینے اور نئی گاڑیوں کی مانگ کو بڑھاوا دینے کے لئے وھیکل اسکریپج پالیسی شروع کی ہے۔ اس پالیسی کے مطابق جس گاڑی کی مدت پوری ہوچکی ہے ان کے فٹ نیس اور اخراج کی جانچ میں پاس نہ ہونے پر ان کو اسکریپ کیا جانا لازمی ہوگا۔ اس پالیسی کے تحت خودکار جانچ اسٹیشنز اور اسکریپنگ سہولتیں مرحلہ وار قائم کی جائیں گی۔
مہندرا ایکسلو اور ایم ایس ٹی سی لمیٹیڈ کے جوائنٹ وینچر سی ای آر او نے گریٹر نوئیڈا اور پونے میں دو وھیکل اسکریپنگ سنٹر قائم کیے ہیں۔
اسٹیل کی وزارت ملک میں اسٹیل کی کھپت میں اضافے کے لئے ری سرچ اور ڈیولپمنٹ کے پروجیکٹوں کے لئے فنڈ بھی فراہم کرا رہی ہے۔ کھپت میں اضافے سے مدت پوری کرنے والے اسٹیل کو اسکریپ بنایا جائے گا اور اس سے سرکلر اکانومی کو فروغ حاصل ہوگا۔